משה דימנטמן

הרב משה חיים דימנטמן (נולד בי"ג בניסן ה'תרצ"א, 31 במרץ 1931) הוא ראש כולל יד ברודמן ברחובות לשעבר. שימש כר"מ בישיבת כרם ביבנה במשך למעלה מארבעים שנה, ראש ישיבת שילה ומעורכי האנציקלופדיה התלמודית ומכון התלמוד הישראלי השלם. למד בתיכון יבנה בירושלים. גר בשכנות לרב אברהם שפירא ברחוב עובדיה שם למד איתו חברותא ואף הביאו ללמוד במשך מספר שנים בישיבת מרכז הרב שם קיבל הסמכה לרבנות מהרב יצחק אריאלי. במהלך שנים אלו נתקרב מאוד גם לרב יחזקאל אברמסקי. בשנת תש"כ החל ללמד בישיבת כרם ביבנה ובשנת תשכ"ב החל לשמש כר"מ בישיבה, בהמשך דרכו נהפך לר"מ הוותיק ביותר ולאחד מראשיה. במשך שנים רבות תחום לימודי העיון בישיבה היה תחת אחריותו, בשנים אלו התפרסמה שיטתו העיונית והלמדנית, שיעוריו מתאפיינים בחקירות, קושיות רבות, פלפולים וירידה לעומק והבנת הסוגיה, הוא דוגל לא רק בהעברת החומר העיוני אלא בשיתוף עם התלמידים ושמיעת דעתם המהווה חלק מרכזי בהעברת השיעור. בחלק מהשיעורים נשען על שיטת בריסק. שיעוריו נתפרסמו בציבור הדתי לאומי ובמהלך השנים הוזמן בקביעות להעביר שיעורים בישיבות רבות ביניהן ישיבת מרכז הרב, ישיבת הכותל, ישיבת בית אל, ישיבת שדרות, ישיבת ההסדר ראשון לציון, ישיבת ירושלים לצעירים, ישיבת בני צבי, כולל דיינות 'אוהל שלמה' בבאר שבע ובמקומות נוספים. כמו כן, העביר באופן קבוע שיעורים בירחי כלה בישיבת פוניבז'. שמע שיעורים רבים מפי הרב שמואל רוזובסקי והרב ישראל זאב גוסטמן ואף הביא תלמידים מישיבת כרם ביבנה שישמעו שיעורים מפיהם. בשנת תש"מ נשלח על ידי הרב חיים יעקב גולדוויכט לעמוד בראשות ישיבת שילה יחד עם הרב מיכאל ברום כדי לחזקה, בתפקיד זה שימש עד שנת תשמ"ב. לאחר מספר שנים החל במקביל ללמד בישיבת כרם ביבנה לשמש כראש כולל יד ברודמן ללימודי הוראה ודיינות. בשנת תשס"ד הפסיק ללמד בישיבת כרם ביבנה. לאחר מספר שנים צירף אליו לראשות הכולל את תלמידו הרב מאיר ברקוביץ, ר"מ במכון הגבוה לתורה ובוגר הכולל, המשמש כרב קהילת 'אוהל חיים' וכרב בית כנסת בעיר רחובות, בנוסף עמד בראש כולל לבעלי בתים בבית הכנסת "בית היימפלד" בקרית דוד בעיר. תלמידו הרב מאיר ברקוביץ, החליף אותו כראש כולל יד ברודמן וכראש כולל לבעלי בתים ורב בבית הכנסת "בית היימפלד". בעבר במשך עשרות שנים שימש כאחד מבכירי העורכים באנציקלופדיה תלמודית ובמכון התלמוד הישראלי השלם. פרסם עשרות מאמרים בעיקר בכתבי העת 'אבני משפט' ו'קטורת שילה'. היה נשוי לרבקה (נפטרה בשנת תש"ס). נשוי בשנית לעטרה. מתגורר ברחובות. אב לארבעה בנים (בהם הרב מוטי, ראש מכון ההוראה בישיבת רמת גן ובישיבת כרם ביבנה, אשר בנו יהודה נרצח בפיגוע הירי בחומש). הרב אליעזר איגרא - דיין בבית הדין הרבני הגדול. הרב ציון לוז - דיין בבית הדין הרבני הגדול. הרב משה אמסלם- אב"ד הרבני באשדוד. הרב קלמן בר - רב העיר נתניה. הרב מאיר ברקוביץ - ר"מ במכון הגבוה לתורה וראש כולל יד ברודמן. הרב אליעזר פופר - ראש כולל בישיבת ההסדר ראשון לציון. הרב פתחיה זיו אור - ראש הישיבה התיכונית בר"ג. הרב משה נקש - ר"מ בישיבת שעלבים, חבר מכון שלמה אומן ומחבר ספרים. הרב אלחנן אלגרוד - מו"צ קהילת חוט של חסד. הרב יהודה שחור - אב"ד בבית הדין הרבני ברחובות. הרב משה כהן - ר"מ בישיבת בית אל. הרב יוחנן פריד - רב המושב בית מאיר ויו"ר "בית הרב" בירושלים. הרב חיים וולפסון - ראש ישיבת ההסדר ירוחם. הרב משה ארנרייך - ראש מכון וכולל ארץ חמדה, ואב בית דין לממונות של ארץ חמדה גזית הרב אריאל בראלי - רב היישוב בית אל מאמריו באתר רמב"יש. שיעוריו באתר ישיבה שיעוריו באתר ישיבת שדרות. שיעוריו באתר ישיבת כרם ביבנה. שיעוריו בערוץ מאיר. שיעוריו בערוץ היטיוב. מאמרים של הרב משה דימנטמן, באתר ספריית אסיף לחברותא זו נוספו בהמשך הרב דב ליאור ורבנים נוספים ובכך נוסד שיעורו הקבוע של הרב שפירא בקצות החושן בישיבת מרכז הרב הרב איתם הנקין, מוסף שבת מקור ראשון וגם המשיך להגיע לישיבה בקביעות למסור שיעור שבועי עד אמצע שנות התשעים מודעה של ישיבת רמת גן, ציוץ בטוויטר של דביר עמר, 17 בדצמבר 2021 מכון הוראה, באתר ישיבת כרם ביבנה אריה יואלי, ‏הנרצח בפיגוע הירי: יהודה דימנטמן הי"ד - הותיר אלמנה ותינוק, באתר "סרוגים", 16 בדצמבר 2021